Iseggasen n 80, d abrid nniḍen imi yella-d umaynut deg tsekla tatrart taqbaylit, rnu ɣer leṣnaf yellan yakan, ad d-naf leṣnaf nniḍen i d-wwin seg tsekliwin nniḍen am umezgun, tullist d wungal, am wakken d-yenna S.Caker tasekla tatrart tella-d, tettnerni akken ad d-terr ɣef wayen teḥwaǧ tmetti2. Yal tawsit seg tewsatin-agi s wazal-is deg tmetti, imi deffir-s kra n yiswi yerzan asizel n tikta d tmussni, amedya amezgun: xas akken ttawint-id s teḍsa d umeɛɛek, maca deffir-s kra n tikti i yebɣa ad yessiweḍ i wid i as-isellen am usfiqi ɣef tmagit.